CELEX: 32004R1994
Language: lt
Date: 2004-11-19 00:00:00
Title: 2004 m. lapkričio 19 d. Komisijos reglamentas (EB) Nr. 1994/2004, iš dalies keičiantis Europos Parlamento ir Tarybos reglamentą (EB) Nr. 998/2003 dėl šalių ir teritorijų sąrašųTekstas svarbus EEE

20.11.2004   
            
            
               LT
            
            
               Europos Sąjungos oficialusis leidinys
            
            
               L 344/17
            
         
      KOMISIJOS REGLAMENTAS (EB) Nr. 1994/2004
   2004 m. lapkričio 19 d.
   iš dalies keičiantis Europos Parlamento ir Tarybos reglamentą (EB) Nr. 998/2003 dėl šalių ir teritorijų sąrašų
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. gegužės 26 d. Europos Parlamento ir Tarybos reglamentą (EB) Nr. 998/2003 dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičiantį Tarybos direktyvą 92/65/EEB (1), ypač į jo 10 ir 21 straipsnius,
   kadangi:
   
               (1)
            
            
               Reglamentu (EB) Nr. 998/2003 nustatomi gyvūnų sveikatos reikalavimai, taikomi ne komerciniam naminių gyvūnėlių judėjimui ir taisyklės, taikomos atliekant tokio judėjimo patikrinimus. Šio reglamento II priedo C dalyje yra pateikiamas trečiųjų šalių, kuriose buvo nustatyta, kad pasiutligės patekimo į Bendriją dėl laisvų naminių gyvūnėlių judėjimų iš jų teritorijų rizika nėra didesnė už riziką, susijusią su judėjimais tarp valstybių narių sąrašas.
            
         
               (2)
            
            
               Pagal Reglamentą (EB) Nr. 998/2003 trečiųjų šalių sąrašas turėjo būti sudarytas iki 2004 m. liepos 3 d. Kad trečioji šalis būtų įrašyta į tą sąrašą, ji turėtų pateikti duomenų apie pasiutligės padėtį ir įrodyti, kad ji laikosi tam tikrų sąlygų, susijusių su pranešimu, stebėsena, veterinarijos tarnybomis, pasiutligės prevencija, bei vakcinos reglamentavimu.
            
         
               (3)
            
            
               Kad būtų išvengta bet kokių nereikalingų naminių gyvūnėlių judėjimo trikdymų ir kad trečiosioms šalims būtų skirtas laikas suteikti papildomas garantijas, reikėtų sudaryti laikinąjį trečiųjų šalių sąrašą. Tas sąrašas turėtų būti sudaromas remiantis Tarptautinio epizootijų ligų biuro (TEB Pasaulio gyvūnų sveikatos organizacija) duomenimis, Komisijos maisto ir veterinarijos biuro pateiktų atitinkamose trečiosiose šalyse atliktų patikrinimų, rezultatais ir valstybių narių surinkta informacija.
            
         
               (4)
            
            
               Be to, šis sąrašas turėtų būti sudaromas remiantis Pasaulio sveikatos organizacijos (PSO), PSO pasiutligės stebėjimo ir mokslinių tyrimų centro, esančio Wusterhausen ir Rabies Bulletin, duomenimis.
            
         
               (5)
            
            
               Trečiųjų šalių laikinąjį sąrašą turėtų būti įtrauktos tos šalys, kuriose nėra pasiutligės atvejų arba šalys, kuriose buvo nustatyta, kad pasiutligės patekimo į Bendriją dėl judėjimų iš jų teritorijų rizika nėra didesnė už riziką, susijusią su judėjimu tarp valstybių narių.
            
         
               (6)
            
            
               Atsižvelgiant į Čilės, Honkongo ir Jungtinių Arabų Emyratų kompetentingų institucijų paraiškas dėl jų įtraukimo į Reglamento (EB) Nr. 998/2003 II priedo C dalį, reikia pakeisti laikinąjį sąrašą, sudarytą pagal 10 straipsnį.
            
         
               (7)
            
            
               Be to, rugsėjo 13 d. Tarybos sprendimu 2004/650/EB, iš dalies keičiančiu Reglamentą (EB) Nr. 998/2003 (2), Malta buvo įtraukta į reglamento II priedo A dalies šalių sąrašą. Todėl specialios nuostatos, taikomos naminių gyvūnėlių įvežimui į Airiją, Švediją ir Jungtinę Karalystę, turėtų būti taikomos ir Maltai.
            
         
               (8)
            
            
               Ispanijos taikoma priemonė Seutoje ir Meliloje benamių šunų patekimo dėl iš Maroko ir jų kontrolės tose teritorijose ir naminių gyvūnėlių judėjimo iš tų teritorijų į Maroką, nuo šiol leidžia laikyti, kad su pasiutlige susijusi padėtis tose teritorijose yra lygiavertė Europos žemyninėje dalyje esančių valstybių narių padėčiai. Todėl Seutą ir Melilą reikia įtraukti į Reglamento (EB) Nr. 998/2003 II priedo B dalies I skirsnį.
            
         
               (9)
            
            
               Siekiant bendrijos teisės aktų aiškumo, reikėtų pakeisti visą Reglamento (EB) Nr. 998/2003 II priedą.
            
         
               (10)
            
            
               Todėl Reglamentas (EB) Nr. 998/2003 turėtų būti atitinkamai iš dalies pakeistas.
            
         
               (11)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 998/2003 II priedas yra pakeičiamas šio reglamento priede esančiu tekstu.
   2 straipsnis
   Šis reglamentas įsigalioja 2004 m. lapkričio 23 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. lapkričio 19 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 146, 2003 6 13, p. 1. Reglamentas su paskutiniais pakeitimais, padarytais Tarybos reglamentu 2004/650/EB (OL L 298, 2004 9 23, p. 22).
   
      (2)  OL L 298, 2004 9 23, p. 22.
   
      PRIEDAS
      
         
            „II PRIEDAS
            ŠALIŲ IR TERITORIJŲ SĄRAŠAS
            A DALIS
            IE – Airija
            MT – Malta
            SE – Švedija
            UK – Jungtinė Karalystė:
            B DALIS
            1 skirsnis
            
                        a)
                     
                     
                        Danija, įskaitant GL – Grenlandiją ir FO – Farerų salas;
                     
                  
                        b)
                     
                     
                        ES – Ispanija, įskaitant žemynines teritorijas, Balearų salas, Kanarų salas, Seutą ir Melilą;
                     
                  
                        c)
                     
                     
                        FR – Prancūzija, įskaitant GF – Prancūzijos Gvianą, GP – Gvadelupą, MQ – Martiniką ir RE – Reunioną;
                     
                  
                        d)
                     
                     
                        GI – Gibraltaras;
                     
                  
                        e)
                     
                     
                        PT – Portugalija, įskaitant žemyninę teritoriją, Azorų salas ir Madeiros salas;
                     
                  
                        f)
                     
                     
                        Kitos nei šio skirsnio A dalyje ir a, b, c ir e punktuose išvardytos valstybės narės.
                     
                  2 skirsnis
            AD – Andorra
            CH – Šveicarija
            IS – Islandija
            LI – Lichtenšteinas
            MC – Monakas
            NO – Norvegija
            SM – San Marinas
            VA – Vatikano Miesto Valstybė
            C DALIS
            AC – Ascension salos
            AE – Jungtiniai Arabų Emyratai
            AG – Antigva ir Barbuda
            AN – Nyderlandų Antilų salos
            AU – Australija
            AW – Aruba
            BB – Barbadosas
            BH – Bahreinas
            BM – Bermuda
            CA – Kanada
            CL – Čilė
            FJ – Fidžis
            FK – Folklendo salos
            HK – Honkongas
            HR – Kroatija
            JM – Jamaika
            JP – Japonija
            KN – Sent Kitsas ir Nevis
            KY – Kaimanų salos
            MS – Montseratas
            MU – Mauricijus
            NC – Naujoji Kaledonija
            NZ – Naujoji Zelandija
            PF – Prancūzijos Polinezija
            PM – Sent Pjeras ir Mikelonas
            SG – Singapūras
            SH – Šv. Elena
            US – Jungtinės Amerikos Valstijos
            VC – Sent Vinsentas ir Grenadinai
            VU – Vanuatu
            WF – Valis ir Futuna
            YT – Majotas“